คุณค่ะ ลักษณะอาการของโรค 3 โรคนี้ แตกต่างกันอย่างไรค่ะ
สวัสดีค่ะ 1.เชื้อราในช่องคลอดไม่ถือเป็นโรคติดต่อทางเพศสัมพันธ์ อาการคือตกขาวปริมาณมาก มักเป็นสีขาวขุ่น จับตัวเป็นก้อนลักษณะคล้ายแป้งเปียกหรือนมบูด และจะมีอาการแสบหรือคันช่องคลอด ปากช่องคลอดบวมแดง แสบหรือเจ็บขณะมีเพศสัมพันธ์ อวัยวะเพศด้านนอกอาจพบผื่นคันร่วมด้วยปัจจัยเสี่ยงในการติดเชื้อรา เช่น การตั้งครรภ์ เป็นเบาหวาน โรคอ้วน ระบบภูมิคุ้มกันบกพร่อง หรือทานยากดภูมิคุ้มกัน การทานยาปฏิชีวนะฆ่าเชื้อแบคทีเรียต่อเนื่องนานไป การสวนล้างช่องคลอดบ่อยไป หรือใช้สารเคมีที่รุนแรง เป็นต้น2.ซิฟิลิสเกิดจากการติดเชื้อแบคทีเรียชื่อ Treponema pallidum ถือเป็นโรคติดต่อทางเพศสัมพันธ์ มีระยะฟักตัวของโรคได้ตั้งแต่ 10-90 วัน โดยระยะแรกจะมีตุ่มเล็ก ๆ เกิดขึ้นตรงบริเวณที่เชื้อเข้า เช่น หัวหน่าว ช่องคลอด ริมฝีปาก ลิ้น ต่อมทอนซิล จากนั้นตุ่มนูนจะแตกออกกลายเป็นแผล ขยายขนาดกว้างขึ้น ขอบแผลเรียบยกนูนและแข็ง พื้นแผลมีสีแดงและดูสะอาด แผลจะไม่เจ็บไม่คัน เรียกว่าแผลริมแข็งส่วนใหญ่มักจะมีเพียงแผลเดียว หลังจากนั้น 1 สัปดาห์ จะมีต่อมน้ำเหลืองที่ขาหนีบโตทั้ง 2 ข้าง กดไม่เจ็บหลังจากนั้นประมาณ 4-8 สัปดาห์ จะเข้าสู่ซิฟิลิสระยะที่ 2 หรือระยะออกดอก อาการคือจะมีผื่นนูนแดงเกิดขึ้นทั่วร่างกาย อาจมีอาการไข้ อ่อนเพลีย เบื่ออาหาร ปวดเมื่อยตามตัว ปวดตามข้อ ผมร่วงทั่วศีรษะหรือร่วงเป็นหย่อมๆ อาการเหล่านี้จะหายไปได้เองในเวลาเป็นสัปดาห์หรือเดือน หลังจากนั้นจะเข้าสู่ระยะที่ไม่มีอาการ โดยอาจอยู่ได้นาน 5-10 ปีแล้วจึงเข้าสู่ระยะที่ 3 หรือระยะทำลาย เชื้อจะเข้าสู่สมองและไขสันหลัง ทำให้เป็นอัมพาต เดินเซ ชัก ตาบอด หูหนวก บุคลิกภาพเปลี่ยนไป เสียสติ และอาจเสียชีวิตได้3.โรคแผลริมอ่อนหรือซิฟิลิสเทียม เกิดจากการติดเชื้อแบคทีเรียHaemophilus ducreyi ถือเป็นโรคติดต่อทางเพศสัมพันธ์เช่นกัน มีระยะฟักตัว 3-10 วัน อาการคือจะเริ่มต้นจากเป็นตุ่มนูนเช่นกันจากนั้นตุ่มนูนจะแตกออกกลายเป็นแผล มักมีหลายแผล อยู่บริเวณแคมเล็กหรือด้านนอกของอวัยวะเพศทวารหนัก ขาหนีบ หรือที่ริมฝีปาก หรือลิ้นก็ได้ลักษณะของแผลจะดูแฉะไม่สะอาด มีเนื้อเยื่อเละ ๆ ที่ก้นแผล ส่วนที่ขอบแผลจะนูน ไม่แข็ง และไม่เรียบ ในผู้ชายจะมีอาการเจ็บแผลมาก แต่ในผู้หญิงมักไม่ค่อยมีอาการเจ็บแผล และจะมีอาการตกขาวมาก มีกลิ่นเหม็น ต่อมาจะพบต่อมน้ำเหลืองที่ขาหนีบบวมโตและอาจกลายเป็นฝีหนอง แตกออกเป็นแผลได้